Pieter van Ruijven

Pieter Claesz. van Ruijven (født 1624, død 7. august 1674) er kjent som maleren Johannes Vermeers mesén. I 1657 lånte han Vermeer 200 gylden. Det er uvisst om han var håndverker eller om han var innehaver av en forretning. Han arbeidet i en av byens institusjoner som ble kalt Camer van Charitate (1668–1672).

I 1653 giftet han seg med Maria de Knuijt. Paret hadde en datter ved navn Magdalena, født i 1655. Datteren giftet seg senere med bokbinder Jacob Abrahamsz Dissius. Magdalena van Ruijven døde i 1682, et år etter sin mor, hvoretter hennes mann Jacob arvet hovedparten av hennes eiendeler, inkludert 20 malerier av Vermeer. I 1683 ble boet delt mellom Jacob og hans far Abraham Dissius.J.M. Montias (1989) Vermeer and his milieu, A web of social history, s. 254 og 360. I 1694 døde først Abraham og året etter også Jacob.

Den 16. mai 1696 ble 21 malerier av Vemeer solgt ved en auksjon i Amsterdam.Catalogus of naamlyst van schilderyen, met derzelver prysen, zedert ... 1752. tot ... 1768. ... openbaar verkogt. : Dienende tot een vervolg ... op de ... cataloguen door Gerard Hoet .../ Uitgegeeven door Pieter Terwesten, 1770, p. 34-36; J.M. Montias (1989) Vermeer and his milieu. p. 363-364. Maleriene innbrakte en samlet sum av  gylden, rundt 70 gylden for hvert maleri. Det antas at maleriene opprinnelig hadde vært en del av van Ruijvens kunstsamling, som i tillegg til Vermeer også inkluderte tre av Emanuel de Witte, fire av Simon de Vlieger og et av Jan Porcellis.

 Referanser 

 Eksterne lenker 
 The Dissius Auction fra Essential Vermeer
 Vermeer's Clients and Patrons fra Essential Vermeer

Kategori:Personer fra Delft
Kategori:Fødsler i 1624
Kategori:Dødsfall i 1674
Kategori:Nederlandske forretningsfolk